Visit Site
Recommended byColombia
ఏప్రిల్ 2న వాంఖడేలో ఫైనల్ మ్యాచ్. స్టేడియం మొత్తం కిక్కిరిసిపోయింది. దేశమంతా టీవీలకు అతుక్కుపోయింది. టాస్ నెగ్గిన శ్రీలంక ఆరు వికెట్ల నష్టానికి 274 పరుగులు చేసింది. జయవర్ధనే 103 పరుగులతో నాటౌట్&zwnj;గా నిలిచాడు. వరల్డ్ కప్ ఫైనల్లో 275 పరుగుల లక్ష్యాన్ని చేధించడం ఆషామాషీ వ్యవహారమేం కాదు. అందులోనూ వీరేంద్ర సెహ్వాగ్ లాంటి డ్యాషింగ్ ఓపెనర్ డకౌట్ అయ్యాడు.
వీరూ, సచిన్&zwnj;లను పెవిలియన్&zwnj;కు పంపిన మలింగ ఆనందంతో గెంతులేశాడు. ఈ పరిస్థితుల్లో మరో ఓపెనర్ గౌతమ్ గంభీర్ అద్భుతంగా బ్యాటింగ్ చేశాడు. సమయానుకూలంగా ఆడిన కోహ్లి 35 పరుగుల వద్ద పెవిలియన్ చేరినా.. మరో ఎండ్&zwnj;లో గంభీర్ పాతుకుపోయాడు.
113 పరుగులు వద్ద విరాట్ వికెట్ కోల్పోవడంతో భారత్ కాస్త ఇబ్బంది పడినట్లు కనిపించింది. యువీ కోసం అందరూ ఎదురు చూస్తుండగా.. ఆశ్చర్యంగా ధోనీ బ్యాటింగ్ ఆర్డర్&zwnj;లో ముందుకొచ్చాడు. మహీ, గౌతీ కలిసి లంక బౌలర్లను సమర్థవంతంగా ఎదుర్కొన్నారు. మరో 52 పరుగులు చేస్తే మనదే విజయనే స్థితిలో 91 రన్స్ చేసిన గంభీర్ పెవిలియన్ చేరాడు. ఆరోస్థానంలో బ్యాటింగ్&zwnj;కు వచ్చిన యువీ (21 నాటౌట్), ధోనీ (79 బంతుల్లో 91 నాటౌట్)తో కలిసి లాంఛనాన్ని ముగించాడు. మరో పది బంతులు మిగిలి ఉండగానే భారత్ చిరస్మరణీయ విజయాన్ని సాధించింది. టోర్నీ ఆద్యంతం ఆల్&zwnj;రౌండర్&zwnj;గా అద్భుతంగా రాణించిన యువరాజ్ సింగ్ ప్లేయర్ ఆఫ్ ది సిరీస్&zwnj;గా నిలిచాడు. సిక్సర్ బాది భారత్&zwnj;కు వరల్డ్ కప్ అందించిన ధోనీ మ్యాన్ ఆఫ్ ది మ్యాచ్&zwnj;గా ఎంపికయ్యాడు.
ఈ విజయంతో 28 ఏళ్ల విరామం తర్వాత భారత్ ప్రపంచ కప్ సాధించింది. సొంత గడ్డ మీద వరల్డ్ కప్ నెగ్గిన తొలి జట్టుగా రికార్డు నెలకొల్పింది. క్రికెటర్లంతా సచిన్&zwnj;&zwnj;ను భుజాలపైకి ఎత్తుకొని మైదానమంతా కలియతిరిగారు. ఈ అద్భుత క్షణాలను చూసి క్రికెట్ అభిమానులు ఆనంద పరవశంతో సంబరాలు చేసుకున్నారు.
#ThisDayThatYear - In 2011, &ldquo;Dhoni finishes off in style. India lift the World Cup after 28 years&rdquo; - in @RaviShastriOfc 's immortal voice pic.twitter.com/Q61sLx10VA